IV 



fortuna obvenere, quas certe haud aliter perfici potuisse ultro fateri 

 non abnuero: ea est etenim animalium istiusmodi indoles , atque na- 

 tura, ut vel in pelagi fundo delitescentia, vel inter scopulorum la- 

 tebras hospitantia, vel denique limo , atque arena obvoluta, a na- 

 turalis scientiae cultoribus commode explorari non patiantur . 



Strenua tamen , atque indefessa laboris tolerantia ad relatas 

 hucusque investigationes conficiendas , me utique ab aho munere 

 obeundo deterrere haud potuit; Molluscorum scilicet testas inha- 

 bitantium anatomen instituere, eorumque internam structuram, 

 partium formam, et compagem, situs , nexus , atque usus decla- 

 rare; sive, ut verbo complectar, eorum zoologiam, ac physiologiam 

 simul persequi : opus certe pro rei dignitate eximium , atque prae- 

 stantissimum , prout est ceterorum omnium intricatissimum , at- 

 que difficillimum ; adeout lucubrationum istarum pretium factu- 

 rum confidentissime dicere non verear. Facem equidem jam dudum 

 zoologiae cultoribus praebuere Listeri, Swammerdamii, Leeuwe- 

 noeckii, Willisii, Heide, Basteri, Adansonii, Mulieri, aliorumque 

 praestantium virorum observationes super animalium molluscorum 

 structura; verumtamen absque ulla jactantiaenotapronuntiari posse 

 reor universa illorum tentamina, variasque disquisitiones , nonni- 

 si minimam partem eorum adumbrasse, quae lucubrationes isthaec 

 nostrae enucleate complectuntur . Illae etenim aliquot generum 

 dumtaxat , ceteris omnino relictis , constitutionem attingunt , et di- 

 versarum specierum cujusque generis affectiones non persequun- 

 tur. Res ipsa praeterea adeo perfunctorie ad examen revocata, ut 

 clarissimi ipsarum Auctores non anatomicam dissectionem , sed ex- 

 teriorem vermium formam nobis perhibuisse dici queat. Structu- 

 ram animalculorum ( testas inhabitantium ) contemplantes , inquit 

 clarissimus Adolphus Murray, in gyrum volvimur, nec certi quid- 



